اوزبیکستان نینگ پایتختی تاشکینتده اویوشتیریلگن "تینچ لیک جریانی، خوفسیزلیک ساحه سیده همکارلیک و منطقوی اورتاقلیک" موضوعسی بوییچه افغانستان توغریسیده گی تاشکینت کنفرانسی اوز نهایه سیگه ییتیب باردی.
تورکیه دن تشقی ایشلر وزیری مولود چاووش اوغلی قتنشگن کنفرانس نینگ آرتیدن اشتراکچیلر "تینچ لیک جریانی، خوفسیزلیک ساحه سیده همکارلیک و منطقوی اورتاقلیک" موضوعسی بوییچه افغانستان توغریسیده گی تاشکینت کنفرانسی اعلامیه سینی قبول قیلیب آلدی.
اعلامیه، اوزبیکستان، افغانستان، چین، روسیه، فرانسه، آلمان، هندوستان، ایران، ایتالیا، جاپان، قزاقستان، قرغزستان، پاکستان، قطر، سعودی عربستان، تاجکستان، تورکیه، تورکمنستان، بیرلشگن عرب امیرلیکلری، انگلستان، امریکا قوشمه ایالتلری، اروپا بیرلیگی بیلن بیرلشگن ملتلر تشکیلاتی نینگ کنفرانس گه قتنشگن نماینده لری تامانیدن قبول قیلیب آلیندی.
مذکور اعلامیه ده، افغانستان حکومتی نینگ طالبان گروهی بیلن هیچ بیر شرط بولمه ی مستقیم مذاکره لرنی باشله تیشی بیلن تیگیشلی تکلیف حمایه قیلینگن لیگی معلوم قیلینگن. عیندمده طالبان گروهی نینگ بو تینچ لیک جریانی بیلن علاقه لی تکلیفنی قبول قیلیب آلیش گه دعوت قیلیندی.
اشتراکچیلر، اعلامیه ده، طالبان بیلن سیاسی کیلیشوونینگ افغانستانده گی وحشت نی نهائی قیلیش اوچون اینگ یخشی ییچیم یولی ایکنینی و افغانستان بیلن طالبان گروهی اورته سیده گی سیاسی کیلیشوودن برچه تامان نینگ فایده کیریترلیگی اورغولنگن.
خوددی شو اعلامیه ده برچه اولکه لرنینگ افغانستان نینگ تمامیت ارضی گه احترام قیلیب ایچکی ایشلریگه اره لشمس لیگی تذکر بیریلگن.
اورته آسیا بیلن جنوبی آسیا اورته سیده بیر کوپریک بولیب تورگن افغانستان نینگ منطقوی ترکیبی (integration) گه قوشیلیشی حمایه قیلینگن و بو ترکیب نینگ منطقه ده تینچ لیک و استقرارنینگ برقرار بولیشی گه حصه قوشرلیگی افاده ایتیلگن.
مذکور اعلامیه ده کنفرانس نینگ افغانستانده گی تینچ لیک جریانی نینگ باشله تیلیشی، تروریزم و مخدره مواد قاچاقچیلیگی گه قره کوره ش بیلن تیگیشلی برچه مسئله لرنینگ قولگه آلینیشی اوچون جوده یخشی و تینگ سیز بیر امکان یراتگن لیگی بیلدیریلدی.
اوزبیکستان جمهور باشلیغی شوکت میرضیایف میزبانلیگیده اویوشتیریلگن کنفرانس گه افغانستان، چین، روسیه، فرانسه، آلمان، هندوستان، ایران، ایتالیا، جاپان، قزاقستان، قرغزستان، پاکستان، قطر، سعودی عربستان، تاجکستان، تورکیه، تورکمنستان، بیرلشگن عرب امیرلیکلری، انگلستان، امریکا قوشمه ایالتلری، اروپا بیرلیگی بیلن بیرلشگن ملتلر تشکیلاتی نینگ نماینده لری قتنشگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
